เดือนที่แล้วประจำเดือนมาตรงตามปกติ แต่ว่าเลือดมาประมาณแค่เต็มผ้าอนามัยผืนเดียว หลังจากนั้นก็มากระปริบกระปอย อยู่ 3-4 วัน หลังจากประจำเดือนหมด ก็เป็นหวัดไม่สบายมีไข้อยู่หลายวัน พออาการดีขึ้นได้ประมาณ 1 สัปดาห์ก็กลับมาเป็นไข้ไม่สบายอีก (ไปรพ.บอกว่าเป็นต่อมทอมซิลอักเสพ ) เดือนนี้ประจำเดือนเคลื่อนมา1สัปดาห์ ไม่มีตกขาวใดๆ มีอาการปวดท้องน้อยบ้างแบบมวนๆค่ะ อยากทราบว่าเป็นอะไรไหมคะ
สวัสดีค่ะ ประจำเดือนปกติจะมาประมาณ 22-35 วันนับจากครั้งก่อน การที่ประจำเดือนคลาดเคลื่อนไป 1 อาทิตย์ จึงอาจจะยังไม่จัดว่าเป็นโรคอะไรแนะนำสังเกตอาการต่อเพิ่มเติม หากมีเลือดออกผิดปกติจากช่องคลอดระหว่างรอบเดือน ปวดหน่วงท้องน้อยมาก อาจมีการติดเชื้อในอวัยวะสืบพันธุ์หรือมีเนื้องอกในมดลูกหรือปากมดลูก ควรรีบไปพบแพทย์